pythainlp/thai_wikipedia_clean_20230101 huggingface dataset:
กาเมนีตสวีเยต  หรือ กาเมนีตสเวต  เป็นอนุสรณ์สถานยุคยูโกสลาฟที่ระลึกถึงเหยื่อชาวเซิร์บที่ถูกอุสตาเชฆ่าล้างเผ่าพันธุ์ในช่วงสงครามโลกครั้งที่สองในยูโกสลาเวีย อนุสรณ์สถานนี้ตั้งอยู่ที่ยาเซนอวัตส์ ประเทศโครเอเชีย เป็นผลงานการออกแบบของบ็อกดาน บ็อกดานอวิช และสร้างเสร็จในปี 1966 และเป็นเหมือนเครื่องเตือนใจให้ระลึกถึงค่ายกักกันยาเซนอวัตส์
วเยาหาร รามมโนหร สิงหา
วเยาหาร รามมโนหร สิงหา (อักษรโรมัน: Beohar Rammanohar Sinha; 15 มิถุนายน 1929 – 25 ตุลาคม 2007) เป็นศิลปินชาวอินเดียที่เป็นที่รู้จักดีจากผลงานภาพประกอบในรัฐธรรมนูญอินเดียและส่วนคำปรารภแห่งรัฐธรรมนูญ ซึ่งได้รับการยอมรับว่าเป็นหนึ่งในรัฐธรรมนูญที่งดงามที่สุดในโลก นอกจากนี้เขายังเป็นทูตวัฒนธรรมอินเดียที่เผยแพร่งานศิลปะแบบอินเดียไปยังตะวันออกไกลและยังนำเอาศิลปะแบบเอเชียตะวันออกกลับมายังอินเดียเช่นกัน ผลงานของเขาปัจจุบันเป็นส่วนหนึ่งในชองสะสมของทั้งหอศิลป์และของสะสมส่วนบุคคลระดับชั้นนำทั่วโลก อีกหนึ่งผลงานชิ้นสำคัญของเขาคือจิตรกรรมฝาผนังประดับชาฮีดสมารักในชพัลปุระ ซึ่งเขาสร้างสรรค์โดยใช้ศิลปะเบงกอลฟื้นฟู และสร้างสรรค์ในปี 1952–1953 แสดงภาพเหตุการณ์สำคัญการดิ้นรนเพื่อเอกราชของอินเดีย
รามมโนหรลงชื่อตนเองในงานศิลปะด้วยอักษรเทวนาครีแบบเคอร์ซีฟทั้งสั้น ๆ ว่า "ราม" หรือเต็ม ๆ ว่า "รามมโนหร" ในขณะที่งานเขียนในช่วงหลังของชีวิตเขามีลักษณะเด่นที่การะปรทับตาสีแดงเป็นคำว่า "สิงหา" ซึ่งคือนามสกุล ส่วนใหญ่ด้วยอักษรเทวนาครี แต่ก็มีบ้างที่ใช่อักษรพินอิน ควบคู่ไปกับลายมือ "ราม" ชื่อเป็นหมึก
รัฐธรรมนูญอินเดีย.
งานศิลปะของเขาบนรัญธรรมนูญอินเดียแสดงงานศิลปะแบบอินเดีย ระหว่างนั้นเขาได้เดินทางไปยังถ้ำอชันตา, ถ้ำเอลโลรา, บาฆ (ธาร), พทามี, สาญจี, สารนาถ และมมัลปุรัม เพื่อศึกษารูปแบบศิลปะ ในที่สุดเขาได้สรุปภาพออกมาเป็นการแสดงรูปปัทมะ, นนทิ, ไอรวตา, วยาคฤห์, อัศวะ, หงส์ และ มยุระ เป็นสัญลักษณะของรัฐธรรมนูญอินเดีย
รามมโนหรปฏิเสธที่จะลงชื่อตัวเองในผลงาน แต่นันทลาล โพส ยืนยันอย่างหนักแน่นว่าจะให้รามมโนหรลงชื่อในอย่างน้อยก็บางหน้าของรัฐธรรมนูญอินเดียที่เขาวาดภาพประกอบเพื่อที่ "คนรุ่นหลังจะได้รับรู้ จดจำ และชื่นชมศิลปินผู้ซึ่งประดับตกแต่งรัฐธรรมนูญแห่งอินเดีย"
Beohar Rammanohar Sinha
รัฐธรรมนูญอินเดีย
รัฐธรรมนูญอินเดีย (IAST: ) เป็นกฎหมายสูงสุดของอินเดีย ถือเป็นรัฐธรมนูญแห่งชาติที่เขียนมือที่ยาวที่สุดในโลก
รัฐธรรมนูญได้รับการรับรองโดยคณะร่างรัฐธรรมนูญเมื่อ 26 พฤศจิกายน 1949 และมีผลใช้ในวันที่ 26 มกราคม 1950 รัฐธรรมนูญนี้มาแทนรัฐบัญญัติรัฐบาลอินเดีย ปี 1935 เพื่อเป็นเอกสารพื้นฐานสำหรับแนวทางการดำเนินงานของรัฐบาลอินเดีย และเปลี่ยนผ่านให้เขตปกครองอินเดียของอังกฤษ เป็น สาธารณรัฐอินเดีย อินเดียเฉลิมฉลองรัฐธรรมนูญทุกวันที่ 26 มกราคม เนื่องในวันสาธารณรัฐ
รัฐธรรมนูญอินเดียประกาศให้อินเดียเป็นรัฐเอกราช, สังคมนิยม, รัฐฆราวาส และเป็นสาธารณรัฐประชาธิปไตย และยืนยันให้พลเมืองของอินเดียว่าจะได้รับความยุติธรรม, ความเท่าเทียม และ เสรีภาพ และสนับสนุนภราดรภาพ รัฐธรรมนูญดั้งเดิมจากปี 1950 ในปัจจุบันเก็บรักษาในกล่องบรรจุฮีเลียมภายในรัฐสภา ที่นิวเดลี ทั้งคำว่า "รัฐฆราวาส" และ "สังคมนิยม" เติมเข้ามาในรัฐธรรมนูญในภายหลัง ในการแปรญัติครั้งที่ 42 ในปี 1976 ท่ามกลางวิกฤตดิอีเมอร์เยนซี
รัฐธรรมนูญแรกร่างโดยคณะร่างรัฐธรรมนูญซึ่งเป็นผู้ได้รับเลือกตั้งมรจากสมาชิกของสภาจังหวัด คณะร่างรัฐธรรมนูญจำนวน 389 คน (ต่อมา เหลือ 299 คนจากการแบ่งอินเดีย) ใช้เวลาเกือบสามปี และการประชุม 11 ครั้ง ระยะเวลา 165 วันในการร่าง
Indian constitution
การบูชาเทวรูป
การบูชาเทวรูป  เป็นการบูชาเทวรูปเสมือนพระเป็นเจ้า ศาสนาอับราฮัม (ศาสนายูดาห์ ศาสนาสะมาริตัน ศาสนาคริสต์ ศาสนาบาไฮและศาสนาอิสลาม) อธิบายการบูชาเทวรูปว่าเป็นการเคารพบางสิ่งในฐานะพระเป็นเจ้า นอกเหนือจากพระเป็นเจ้าสูงสุดในศาสนานั้น ศาสนาเอกเทวนิยมเหล่านี้ถือว่าการบูชาเทวรูปเป็น "การนับถือพระเทียมเท็จ" และถูกสั่งห้ามในคัมภีร์อย่างบัญญัติ 10 ประการ ศาสนาเอกเทวนิยมอื่น ๆ มีหลักปฏิบัติที่คล้ายกันนี้
ทั้งนี้พระเทียมเท็จเป็นคำเชิงตำหนิที่ศาสนาอับราฮัมใช้หมายถึงเทวรูปหรือเทพในลัทธินอกศาสนา รวมถึงวัตถุเคารพนอกศาสนาอับราฮัม ในทางกลับกัน วิญญาณนิยมและพหุเทวนิยมอาจถือว่าเทพของเอกเทวนิยมเป็นเทพเทียมเท็จเช่นกัน เนื่องจากผู้นับถือความเชื่อนี้ไม่เชื่อว่ามีเทพที่มีคุณสมบัติเป็นพระเป็นเจ้าสูงสุด ด้านอเทวนิยมเลี่ยงการใช้คำว่าเทพเทียมเท็จ แม้จะไม่เชื่อว่ามีพระเป็นเจ้าก็ตาม ดังนั้นคำว่าพระเทียมเท็จจึงมักจำกัดในหมู่เทวนิยมผู้เลือกนับถือเทพบางองค์
ศาสนาแบบอินเดีย (ศาสนาฮินดู ศาสนาพุทธและศาสนาเชน) มองว่าเทวรูปหรือมูรติเป็นสัญลักษณ์ของความสัมบูรณ์ ไม่ใช่สิ่งสัมบูรณ์ รูปเคารพทางจิตวิญญาณ หรือการแปลงรูปของพระเป็นเจ้า มูรติใช้เป็นสิ่งมุ่งเน้นถึงการแสวงหาและบูชาของศาสนิกชน (ภักติ) ขณะที่ศาสนาดั้งเดิมของอียิปต์โบราณ กรีซโบราณ โรมโบราณ แอฟริกา เอเชียและอเมริกามีการเคารพเทวรูปมาตั้งแต่สมัยโบราณ โดยเทวรูปจะมีความหมายและความสำคัญแตกต่างกันไป
แนวคิดตรงข้ามกับการบูชาเทวรูปคือ การงดบูชารูปเคารพ (aniconism) คตินี้สามารถพัฒนาเป็นลัทธิทำลายรูปเคารพ (iconoclasm) ซึ่งมักเกี่ยวข้องกับความรุนแรงทางศาสนาระหว่างผู้ที่มีมุมมองต่อรูปเคารพต่างกัน นิยามของการบูชาเทวรูปเป็นหัวข้อที่มีการถกเถียงในหมู่ศาสนาอับราฮัมด้วยกัน ตัวอย่างเช่นชาวมุสลิมและชาวคริสต์นิกายโปรเตสแตนต์ประณามการบูชารูปเคารพพระนางมารีย์พรหมจารีของชาวคริสต์นิกายโรมันคาทอลิกและอีสเทิร์นออร์ทอดอกซ์
การบูชาเทวรูปยังเกี่ยวข้องกับการยอมรับความต่างทางศาสนา เดวิด ฮูม นักปรัชญายุคเรืองปัญญาชาวสกอตบันทึกว่าการบูชาเทพหลายองค์ของลัทธินอกศาสนาเป็นสิ่งยืนยันความเป็นพหุนิยมทางศาสนาและการยอมรับความต่าง ขณะที่ศาสนาอับราฮัมไม่ยอมรับความต่าง และพยายามละเมิดเสรีภาพในการแสดงออกด้วยการบังคับเปลี่ยนศาสนา ขณะที่เรจินา ชวาตซ์ นักวิชาการด้านวรรณคดีอังกฤษและศาสนาแห่งมหาวิทยาลัยนอร์ทเวสเทิร์นกล่าวว่าการกล่าวหาว่ารูปเคารพเป็นพระเทียมเท็จ ตามด้วยการทำลายรูปเคารพไม่ต่างอะไรกับการไม่ทนความต่างทางศาสนา
น้ำตกนางรอง
น้ำตกนางรอง เป็นน้ำตกที่ตั้งอยู่ที่ตำบลหินตั้ง อำเภอเมืองนครนายก จังหวัดนครนายก ในเขตอุทยานแห่งชาติเขาใหญ่ ได้รับขึ้นทะเบียนเป็นแหล่งธรรมชาติอันควรอนุรักษ์ (มติ ครม. วันที่ 7 พฤศจิกายน พ.ศ. 2532)
น้ำตกนางรองเป็นน้ำตกขนาดกลาง ที่ตั้งของน้ำตกอยู่กลางร่องเขาที่ระดับความสูงประมาณ 135 เมตรจากระดับน้ำทะเลปานกลาง ไหลลงมาตามโขดหินขนาดใหญ่ ลดหลั่นกันเป็นชั้น ๆ เป็นทางยาวประมาณ 100 เมตร แต่ละชั้นมีอ่างน้ำขนาดใหญ่บ้างเล็กบ้างรองรับน้ำที่ไหลลงมาจากด้านบน หินในบริเวณนี้ประกอบด้วยหินแกรนิต พื้นที่โอบล้อมด้วยเทือกเขาสูงชันมาก ด้านข้างของน้ำตกเป็นลาดเขาจากสันปันน้ำที่มีความลาดชันสูง
ลักษณะพันธุ์ไม้เป็นป่าดิบแล้ง พันธุ์ไม้ที่พบ เช่น เคี่ยมคะนอง ตะแบก สมพง สองสลึง มะค่าโมง ปออีเก้ง ซาก คอแลน กะเบากลัก และกัดลิ้น เป็นต้น พืชชั้นล่างเป็น พวกขิง ข่า และเตย เป็นต้น สัตว์ป่าที่พบในพื้นที่ เช่น เม่น ชะนี พญากระรอก กระต่ายป่า และนกชนิดต่างๆ เช่น นกโพระดก นกแซงแซว นกเขา และนกกระปูด เป็นต้น
แบตเทิลโลดรันเนอร์
แบตเทิลโลดรันเนอร์  เป็นเกมแพลตฟอร์มปริศนาที่สร้างจากเกมซีรีส์"โลดรันเนอร์" ซึ่งเปิดตัวครั้งแรกสำหรับพีซี เอนจิน ของเอ็นอีซี โดยบริษัทฮัดสันซอฟต์ใน ค.ศ. 1993 เกมนี้ได้รับการวางจำหน่ายในญี่ปุ่นเมื่อวันที่ 29 พฤษภาคม ค.ศ. 2007 และวางจำหน่ายในภูมิภาคอเมริกาเหนือและยุโรปเป็นครั้งแรกในเดือนเมษายนปีเดียวกันสำหรับเวอร์ชวลคอนโซลของวี นอกจากนี้ ยังเป็นเกมแรกที่เปิดตัวในประเทศญี่ปุ่นเท่านั้นที่จะพร้อมใช้งานในเวอร์ชวลคอนโซลสำหรับภูมิภาคอื่น
รูปแบบการเล่นของ"แบตเทิลโลดรันเนอร์"นั้นเกี่ยวกับการเดินทางผ่านด่านต่าง ๆ 50 ด่านใน 11 ช่วงเวลาที่แตกต่างกัน และรวบรวมทองคำโดยไม่ให้ถูกศัตรูจับ ตัวละครผู้เล่นสามารถไต่เชือกและบันได, เดินบนศัตรู, รวบรวมเพาเวอร์อัป และที่สำคัญที่สุดคือสามารถขุดหลุมทางขวาหรือซ้ายของตัวเองได้
ผู้เล่นสามารถเล่นกับผู้เล่น 5 คนใน 3 หมวดหมู่ของการเล่น ได้แก่: เอาชีวิตรอด, หลบหนี และแท็กแมตช์ ซึ่งในโหมดเอาชีวิตรอดผู้เล่นคนสุดท้ายที่เหลืออยู่จะเป็นฝ่ายชนะ ส่วนในโหมดหลบหนี คนแรกที่รวบรวมทองคำลับ, ปลดล็อกบันได และหลบหนีจะเป็นผู้ชนะ และในโหมดแท็กแมตช์ ผู้เล่นจะสร้างทีมและพยายามดักจับสมาชิกของอีกทีมหนึ่ง
Battle Lode Runner
เจ้าแม่พระธรณี
เจ้าแม่พระธรณี (Earth goddess, เทพมารดรแห่งแผ่นดินโลก) หรือ เทพมารดรแผ่นดินโลก หมายถึง เทพนารีแห่งพื้นดินและแผ่นดินโลกในศาสนาพหุเทวนิยมและเกี่ยวข้องกับสตรีและมารดาในแผ่นดินโลกและมีความเกี่ยวข้องกับโลกใต้พิภพหรือโลกบาดาล
เทพีแห่งแผ่นดินโลกในศาสนาต่าง ๆ ได้แก่:
หินแห่งความหิวโหย
หินแห่งความหิวโหย  เป็นเครื่องหมายเด่นในน้ำประเภทหนึ่งที่พบได้ทั่วไปในยุโรปกลาง หินแห่งความหิวโหยทำหน้าที่เป็นอนุสรณ์และคำเตือนทุพภิกขภัย ทำขึ้นในเยอรมนีและบริเวณที่ตั้งถิ่นฐานของชาติพันธุ์เยอรมันทั่วยุโรปนับตั้งแต่ศตวรรษที่ 15 ถึง 19
หินเหล่านี้ถูกฝังไว้ตามลำน้ำในช่วงภัยแล้งเพื่อให้เป็นเครื่องหมายบอกระดับน้ำและเพื่อเตือนชนรุ่นหลังว่าจะต้องเผชิญกับความยากลำบากจากทุพภิกขภัยหากน้ำในลำน้ำลดลงถึงระดับนี้อีกครั้ง ตัวอย่างหินแห่งความหิวโหยที่มีชื่อเสียงอยู่ในแม่น้ำเอ็ลเบอที่เมืองแจชีน ประเทศเช็กเกีย ซึ่งจารึกข้อความว่า "ถ้าเจ้าเห็นเรา เจ้าจงร่ำไห้"  ไว้เป็นคำเตือน
หินเหล่านี้หลายก้อนสลักขึ้นหลังเกิดทุพภิกขภัยครั้งใหญ่ปี 1816–1817 ซึ่งเกิดจากการปะทุของเขาตัมโบราในอินโดนีเซีย
ในปี 1918 หินแห่งความหิวโหยก้อนหนึ่งที่ท้องน้ำเอ็ลเบอใกล้กับเมืองแจชีนผุดขึ้นในช่วงน้ำลดซึ่งตรงกับช่วงทุพภิกขภัยใหญ่เนื่องจากสงครามโลกครั้งที่หนึ่ง หินแห่งความหิวโหยที่คล้ายกันยังผุดให้เห็นอีกในช่วงภัยแล้งในปี 2018 และในปี 2022
Hunger stone
ทีปชโยติสตมภ์
ทีปชโยติสตมภ์ หรือ ทีปสตมภ์ เป็นองค์ประกอบทางสถาปัตยกรรมที่พบได้ในโบสถ์พราหมณ์ ชื่อประกอบด้วยคำว่า "ทีป" หมายถึง “ประทีป” (“ตะเกียงน้ำมัน”), "ชโยติ" แปลว่า “แสงสว่าง,” และ "สตมภ์" แปลว่า “เสา” มักพบได้ทั่วไปภายนอกของบริเวณโบสถ์เพื่อประดับด้วยประทีปน้ำมันในตามโอกาสพิศษต่าง ๆ ทีปสตมภ์ที่แปลกตาและมีชื่อเสียงในอินเดีย เช่นที่มหัลสมนเทียร (Mahalsa Temple) ในโปนทา, ศันตทุรคามนเทียร ในกัว, หรสิทธิมนเทียรในอุชไชนะ, เตกรีมนเทียร (Tekari Temple) ในเทวัส, เป็นต้น
Deep Jyoti Stambh
เจ้าพ่อพระธรณี
เจ้าพ่อพระธรณี (Earth god, เทพบิดรแห่งแผ่นดินโลก) หรือ เทพบิดรแผ่นดินโลก หมายถึง เทพยดาแห่งพื้นดินและแผ่นดินโลกในศาสนาพหุเทวนิยมและเกี่ยวข้องกับเพศบุรุษและบิดรในแผ่นดินโลกและมีความเกี่ยวข้องกับโลกใต้พิภพหรือโลกบาดาล
เทพบุรุษแห่งแผ่นดินโลกในศาสนาต่าง ๆ ได้แก่:
เรย์น่า มูนเดียล เดล บานาโน
เรย์น่า มูนเดียล เดล บานาโน (Reina Mundial del Banano, World Queen of Bananas) คือ การประกวดความงามที่จัดขึ้นใน มาชาลา, เอกวาดอร์ ตั้งแต่ปี 1985 จำกัดเฉพาะประเทศที่ผลิตกล้วย. การประกวดออกอากาศในเอกวาดอร์โดย Canal Uno.
การประกวดรุ่นแรกดำเนินการในปี 1964 ภายใต้ชื่อ Reina del Banano ซึ่งเป็นส่วนหนึ่งของเทศกาลเก็บเกี่ยวกล้วยใน มาชาลา, ประเทศเอกวาดอร์ และจนถึงปี 1985 มีเพียงผู้สมัครจากเมืองต่าง ๆ ของประเทศเข้าร่วมการประกวดมีเมือง มาชาลา เป็นสำนักงานใหญ่ถาวร, ซึ่งได้ชื่อว่าเป็นเมืองหลวงกล้วยของโลกใน เอกวาดอร์, การแข่งขันไม่ได้จัดขึ้นในช่วงปี 2020 และ 2021 เนื่องจากการระบาดของ โรคติดเชื้อไวรัสโคโรนา 2019.
เรย์นาโด อินเตร์นาเซียวนัล เดล กาเฟ
เวิลด์ควีนออฟบานาน่า
คอนสแตนติน เชอร์เนนโก
กรมสำรวจโบราณคดีอินเดีย
กรมสำรวจโบราณคดีอินเดีย (; ASI) เป็นหน่วยงานรัฐบาลของอินเดียที่มีภาระรับผิดชอบกิจการศึกษาวิจัยและอนุรักษ์ทางโบราณคดีในประเทศอินเดีย กรมตั้งขึ้นในปี 1861 โดยอะเล็กซานเดอร์ คันนิงแฮม ซึ่งต่อมาดำรงตำแหน่งอธิบดีกรมคนแรก
วง.
ASI แบ่งออกเป็นวง (circle) 34 วง โดยแต่ละวงนำโดยหัวหน้านักโบราณคดี (Superintending Archaeologist) วงของ ASI ได้แก่:
นอกจากนี้ ASI ยังดูแลวงย่อยโดยตรงอีกสามวง ได้แก่ เดลี, เลห์ และ หัมปี
Archaeological Survey of India
วอลเลย์บอลชายเอวีซีคัพ 2022
วอลเลย์บอลชายเอวีซีคัพ 2022  เป็นการแข่งขันครั้งที่ 7 ของวอลเลย์บอลชายเอวีซีคัพ จัดขึ้นโดยสมาพันธ์วอลเลย์บอลเอเชีย (เอวีซี) ร่วมกับสมาคมกีฬาวอลเลย์บอลแห่งประเทศไทย (ทีวีเอ) ซึ่งมีกำหนดจัดขึ้นที่ศูนย์กีฬาเทศบาลนครนครปฐม จังหวัดนครปฐม ประเทศไทย ระหว่างวันที่ 7 ถึง 14 สิงหาคม ค.ศ. 2022
การเลือกประเทศเจ้าภาพ.
เมื่อวันที่ 2 ธันวาคม ค.ศ. 2021 สมาพันธ์วอลเลย์บอลเอเชีย (เอวีซี) ประกาศว่าการแข่งขันจะจัดขึ้นที่ประเทศไต้หวัน อย่างไรก็ตาม เนื่องด้วยมาตรการควบคุมโรคโควิด-19 ที่เข้มงวด ทำให้ไม่สามารถจัดการแข่งขันได้ การแข่งขันจึงได้จัดขึ้นที่จังหวัดนครปฐม ประเทศไทยแทน
ในครั้งนี้ได้กำหนดให้มีทีมเข้าร่วมการแข่งขันทั้งหมด 12 ทีมสมาชิกของสมาพันธ์วอลเลย์บอลเอเชีย โดยทีมชาติไทยได้สิทธิ์เข้าร่วมอัตโนมัติในฐานะเจ้าภาพ และอีก 11 ทีมได้สิทธิ์เข้าร่วมในฐานะทีมที่ดีที่สุดในวอลเลย์บอลชายชิงแชมป์เอเชีย 2021และไวล์การ์ดจากโซน 5 โซน โดยสมาชิกเอวีซี 11 ทีมมาจาก 5 โซนสมาคม ได้แก่ เอเชียกลาง (3 ทีม), เอเชียตะวันออก (5 ทีม), โอเชียเนีย (1 ทีม), เอเชียตะวันออกเฉียงใต้ (1 ทีม) และเอเชียตะวันตก (1 ทีม)
อีเอฟแอลคัพ ฤดูกาล 2022–23
อีเอฟแอลคัพ ฤดูกาล 2022–23  จะเป็นการแข่งขันอีเอฟแอลคัพฤดูกาลที่ 63 หรือคาราบาวคัพตามชื่อผู้สนับสนุน ซึ่งการแข่งขันจะเปิดรับสโมสรทั้งหมดที่เข้าแข่งขันในพรีเมียร์ลีกและอิงกลิชฟุตบอลลีก.
ผู้ชนะของการแข่งขันจะได้สิทธิ์สำหรับรอบเพลย์ออฟของ ยูฟ่ายูโรปาคอนเฟอเรนซ์ลีก ฤดูกาล 2023–24.
ในรอบแรก, 22 ใน 24 สโมสรจาก แชมเปียนชิป, และสโมสรทั้งหมดจาก ลีกวัน และ ลีกทู จะเข้าร่วม.
ทั้งหมด 70 สโมสรที่ลงเล่นในรอบแรก: 24 ทีมจาก ลีกทู (ระดับ 4), 24 ทีมจาก ลีกวัน (ระดับ 3), และ 22 ทีมจาก แชมเปียนชิป (ระดับ 2). การจับสลากแบ่งสายจะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน.
ทั้งหมด 50 สโมสรลงเล่นในรอบสอง: 35 ผู้ชนะจากรอบแรก, 2 สโมสรจาก แชมเปียนชิป (ระดับ 2) ผู้ที่ไม่ได้ผ่านเข้าในรอบแรก, บวกกับ 13 สโมสร พรีเมียร์ลีก ผู้ที่ไม่ได้เข้าร่วมในการแข่งขันสโมสรยุโรป. การจับสลากสำหรับรอบนี้จะแบ่งสโมสรออกเป็นโซนภาคเหนือและภาคใต้ตามที่ตั้งทางภูมิศาสตร์. แต่ละทีมที่ถูกจับสลากจะพบกับหนึ่งทีมที่มาจากโซนเดียวกัน.
ทั้งหมด 32 ทีมที่จะลงเล่นในรอบนี้. อาร์เซนอล, เชลซี, ลิเวอร์พูล, แมนเชสเตอร์ซิตี, แมนเชสเตอร์ยูไนเต็ด, ทอตนัมฮอตสเปอร์, และ เวสต์แฮมยูไนเต็ด จะเข้าสู่ในรอบนี้เนื่องจากการมีส่วนร่วมของพวกเขาใน ยูฟ่าแชมเปียนส์ลีก ฤดูกาล 2022–23, ยูฟ่ายูโรปาลีก ฤดูกาล 2022–23 และ ยูฟ่ายูโรปาคอนเฟอเรนซ์ลีก ฤดูกาล 2022–23 ตามลำดับ. การจับสลากได้จัดขึ้นในวันที่ 24 สิงหาคม ค.ศ. 2022. รอบที่สามประกอบด้วย 19 สโมสรจากพรีเมียร์ลีก, 3 สโมสรจากแชมเปี้ยนชิพ, 6 สโมสรจากลีกวันและ 4 สโมสรจากลีกทู. แต่ละคู่จะลงเล่นในช่วงสัปดาห์ของวันที่ 7 พฤศจิกายน ค.ศ. 2022.
ทั้งหมด 16 ทีมที่ลงเล่นในรอบนี้. ฝั่งจากลีกทู คือทีมที่มีอันดับต่ำกว่าที่เหลืออยู่ในการจับสลาก. จะจัดขึ้นในวันที่ 10 พฤศจิกายน ค.ศ. 2022.
ทั้งหมด 8 ทีมที่จะลงเล่นในรอบก่อนรองชนะเลิศ. ทีมจากลีกวัน เป็นทีมที่มีอันดับต่ำที่สุดในการจับสลาก, และเหลือทีมเดียวเท่านั้นที่ไม่ใช่พรีเมียร์ลีก.
หลัก 6 ประการ ของคณะราษฎร
หลัก 6 ประการ คณะราษฎร
ย้อนรัก ย้อนวัยฝัน
ย้อนรัก ย้อนวัยฝัน  เป็นละครโทรทัศน์ของเกาหลีใต้ที่ดัดแปลงจากภาพยนตร์ฮอลลีวูดเรื่อง "17 ขวบอีกครั้ง กลับมาแก้ฝันให้เป็นจริง" โดยเจสัน ฟิลาร์ดี เมื่อปี ค.ศ. 2009 นำแสดงโดย คิม ฮา-นึล, ยุน ซัง-ฮย็อน และ อี โด-ฮย็อน ออกอากาศทางช่องเจทีบีซี ตั้งแต่วันที่ 21 กันยายน - 10 พฤศจิกายน ค.ศ. 2020 ทุกวันจันทร์ - พุธ เวลา 21:35 น. (เวลามาตรฐานเกาหลี) นอกจากนี้ละครยังสามารถรับชมบนเน็ตฟลิกซ์ อ้ายฉีอี้ และวิว
ช็อง ดา-จ็อง (คิม ฮา-นึล) และฮง แด-ย็อง (ยุน ซัง-ฮย็อน) แต่งงานและมีลูกแฝด คือ ฮง ชี-อา (โรห์ ช็อง-อึย) และ ฮง ชี-อู (รยออุน) ในตอนแรกพวกเขามีชีวิตแต่งงานที่มีความสุขและสมบูรณ์แบบ แม้จะมีลูกตั้งแต่อายุยังน้อยและมีปัญหาทางการเงินก็ตาม หลายปีต่อมา ชีวิตแต่งงานที่มีความสุขของพวกเขาเริ่มพังทลายเมื่อ ดา-จ็อง วัย 37 ปียื่นฟ้องหย่า และฝาแฝดวัย 18 ปีของพวกเขาเริ่มเพิกเฉยต่อ แด-ย็อง นอกจากนี้ ชีวิตของ แด-ย็อง กลับน่าเศร้าขึ้นไปอีกเมื่อเขาตกงาน หลังจากที่เจ้านายของเขาเลื่อนตำแหน่งหลานชายของเขาที่ทำงานในบริษัทมาเพียง 4 ปี ในขณะที่ย้าย แด-ย็อง ไปยัง ปูซาน
เขาปรารถนาจะย้อนเวลากลับไปแก้ไขชีวิตของเขา ร่างอายุ 37 ปีของ แด-ย็อง เปลี่ยนไปอย่างน่าอัศจรรย์กลายเป็นเด็กหนุ่มวัย 18 ปีอีกครั้ง แต่ยังคงความคิดในวัย 37 ปีของเขาไว้ เขาเริ่มต้นชีวิตใหม่ภายใต้ชื่อ "โก อู-ย็อง" (อี โด-ฮย็อน) และเข้าเรียนที่โรงเรียนมัธยมเซริม ซึ่งเป็นโรงเรียนที่ลูกแฝดของเขากำลังเรียนอยู่ และโรงเรียนที่เขากับ ดา-จ็อง เคยเรียนเมื่อ 18 ปีก่อนด้วย ในช่วงชีวิตของ แด-ย็อง ในฐานะ โก อู-ย็อง เขาได้เรียนรู้ว่า ชี-อา ลูกสาวของเขาทำงานพาร์ทไทม์ในร้านสะดวกซื้อโดยไม่ได้รับอนุญาตจากเขา และ ชี-อู ลูกชายของเขาถูก กู จา-ซ็อง (ฮวัง อิน-ย็อบ) กัปตันทีมบาสเกตบอลทำร้ายที่โรงเรียน แด-ย็องได้เรียนรู้เกี่ยวกับความสนใจและพรสวรรค์ของลูกชายในกีฬาบาสเก็ตบอลที่มักซ่อนจากเขาอยู่เสมอ ในที่สุด แด-ย็อง ก็เข้าใจเหตุผลที่แท้จริงเบื้องหลังความสัมพันธ์ที่พังทลายของครอบครัวและได้รู้จักฝาแฝดของเขามากขึ้น เขาตัดสินใจที่จะใช้โอกาสของเขาในการปกป้องลูก ๆ ด้วยการผูกมิตรกับพวกเขาและพยายามอย่างเต็มที่ที่จะอยู่กับครอบครัวมากขึ้นแม้ว่าเขาจะปรากฏตัวในฐานะเด็กหนุ่มอายุ 18 ปีก็ตาม
ซีรีส์รีเมคเรื่องนี้กำกับโดย ฮา บย็อง-ฮุน ซึ่งเคยกำกับละครแฟนตาซีแนวโรแมนติกที่คล้ายกันเรื่อง Confession Couple ในปี ค.ศ. 2017
ย้อนรัก ย้อนวัยฝัน เดิมมีกำหนดออกอากาศตอนแรกในวันที่ 7 กันยายน ค.ศ. 2020 แต่ถูกเลื่อนออกไปอีก 2 สัปดาห์เนื่องจากการแพร่ระบาดของ โควิด-19
"18 อะเกน: โอเอสที สเปเชียลอัลบัม"
เพลงประกอบละครรวบรวมไว้ในอัลบั้มสองส่วน วางจำหน่ายเมื่อวันที่ 10 พฤศจิกายน ค.ศ. 2020 ซีดี 1 และซีดี 2 ประกอบด้วยเพลงประกอบละคร และโน้ตเพลงตามลำดับ
มาสค์ไรเดอร์กีซ
มาสค์ไรเดอร์กีซ  เป็นละครโทคุซัทสึชุดมาสค์ไรเดอร์ ออกอากาศทุกวันอาทิตย์เวลา 9:00 น. - 9:30 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 4 กันยายน ค.ศ. 2022
มาสค์ไรเดอร์กีซ เป็นผลงานชุดที่ 4 ของซีรีส์มาสค์ไรเดอร์ยุคเรวะ โดยองค์ประกอบหลักของเรื่องคือ แบทเทิลรอยัล และ เกมออนไลน์ ซึ่งเป็นการแข่งขันระหว่าง มาสค์ไรเดอร์ด้วยกันเอง ที่จะต้องทำภารกิจ ปกป้องผู้คน และปราบปิศาจไปด้วย เพื่อทำคะแนนสู่เป้าหมายการเป็นผู้ชนะคนสุดท้าย
เดไซร์กรังปรีซ์ เป็นเกมที่ผู้เล่น จะต้องปกป้องความสงบสุขของเมืองจากการคุกคามของปิศาจ จามาโตะ ซึ่งไม่ทราบที่มาและจุดประสงค์ว่าผู้สร้างต้องการอะไร ผู้เข้าร่วมแต่ละคนจะได้แปลงร่างเป็นมาสค์ไรเดอร์ และแข่งขันเพื่อชนะเกมด้วยการปราบศัตรู และช่วยชีวิตผู้คน ผู้ชนะ เดไซร์กรังปรีซ์ จะได้รับรางวัลเป็น "สิทธิ์ในการสร้างโลกในอุดมคติ" กล่าวอีกนัยหนึ่งคือ ผู้ที่ยืนหยัดเป็นคนสุดท้ายของเกม จะได้เป็นคนกำหนดโลกที่ตนเองปรารถนา
มาสค์ไรเดอร์.
ไอเท็มและอาวุธ.
เรซบัคเคิล.
ไอเทมพิเศษที่ใช้ติดตั้งบริเวณด้านข้างหัวเข็มขัด เดไซร์ไดรเวอร์ ซึ่งจะเพิ่มพลังให้ชุดเกราะของมาสค์ไรเดอร์ผู้เล่น มีอยู่ 2 ชนิดด้วยกัน เรซบัคเคิล ขนาดใหญ่จะให้เกราะชุดเต็ม พร้อมอาวุธ และ เรซบัคเคิล ขนาดเล็ก จะให้อาวุธกับเกราะบาง โดยที่เรซบัคเคิลขนาดใหญ่จะหาได้ยากกว่า
มาสค์ไรเดอร์กีซ.
ร่างแปลงของ อุคิโยะ เอย์สึ มีหน้ากากรูปทรงสุนัขจิ้งจอก สีขาวสลับส้ม ลักษณะเด่นเฉพาะตัวคือ ผ้าพันคอสีขาวขลิบส้ม ด้านหลัง เรียกว่า กีซเทล (ギーツテイル) ด้วยความที่มีประสบการณ์การเล่นมาก เขาจึงต่อสู้อย่างมีเทคนิคแพรวพราว และประยุกต์ใช้ไอเทมตามสถานการณ์ได้ดี แม้ว่าจะได้ไอเทมมีพลังต่ำ
มาสค์ไรเดอร์ไทคูน.
ร่างแปลงของ ซาคุราอิ เคย์วะ มีหน้ากากรูปทรงทานูกิสีเขียวสลับเทา เอกลักษณ์เฉพาะตัวคือ ผ้าสีเขียวที่พันอยู่บริเวณขาขวา ในตอนที่ 12 หลังได้รับอนุญาตจากเกมมาสเตอร์ เขาก็ได้กลับลงสนาม เดไซร์กรังปรีซ์ ในฐานะมาสค์ไรเดอร์อีกครั้ง
มาสค์ไรเดอร์นาโกะ.
ร่างแปลงของ คุรามะ เนอง มีหน้ากากรูปทรงแมว สีเหลืองสลับดำ เอกลักษณ์เฉพาะตัวคือ กำไลสีทองที่แขนทั้ง 2 ข้าง เริ่มแรกที่เข้าร่วมเกม เธอยังมีทักษะการต่อสู้ไม่สูงนัก แต่หลังจากที่ผ่านอุปสรรคมาพอสมควร เธอก็พัฒนายิ่งขึ้นจนเก่งกาจไม่แพ้ผู้เล่นชายคนอื่น ๆ และเป็นผู้เล่นหญิงเพียงหนึ่งเดียว ที่สามารถฝ่ามาได้ถึงด้านท้าย ๆ พร้อมกับพวกเอย์สึ
มาสค์ไรเดอร์บัฟฟา.
ร่างแปลงของ อาซุมะ มิจินากะ มีหน้ากากรูปทรงควาย สีม่วง และมีเอกลักษณ์เฉพาะตัวคือ ผ้าคาดเอวสีม่วง บัฟฟามีสไตล์การต่อสู้ดิบเถื่อน และไม่คำนึงถึงผู้คนรอบข้าง หวังเพียงโค่นศัตรูเท่านั้น ถนัดอาวุธระยะประชิด และไม่ถนัดอาวุธประเภทระยะไกล
มาสค์ไรเดอร์กินเพน.
ร่างแปลงของ ไทระ ทาคาฮิโตะ มีหน้ากากรูปทรงเพนกวิน ถูกพวกจามาโตะโจมตีจน ID คอร์ถูกทำลาย และออกจากเกมไปในตอนที่ 2
มาสค์ไรเดอร์ชิโร่.
ร่างแปลงของ โกโตคุจิ ทาเคชิ มีหน้ากากรูปทรงหมีขาว ถูกทำลาย ID คอร์ และโดนบังคับออกจากเกมไปตั้งแต่ตอนที่ 1
มาสค์ไรเดอร์เมอร์รี่.
ร่างแปลงของ โคงาเนยะ โมริโอะ มีหน้ากากรูปทรงแกะสีชมพู ภายหลังถูกรีไทร์จากเกมไปในตอนที่ 6
มาสค์ไรเดอร์ดาแพน.
มาสค์ไรเดอร์พังค์แจ็ค.
ร่างแปลงของ ฮาเรลูยะ วิน หนึ่งในเจ้าหน้าที่ของกลุ่มผู้บริหาร เดไซร์กรังปรีซ์ ไม่เปิดเผยตัวตนในการปรากฏตัวครั้งแรก และไม่ได้รับอนุญาตให้พูดคุยกับผู้เล่น เขาถูกเรียกมาเพื่อจับคู่กับ โมริโอะ เนื่องจากผู้เล่นไม่ครบจำนวน มีหน้ากากรูปทรงหมีสีน้ำตาล ซึ่งดูคล้ายฟักทอง มีผ้าคลุมสีน้ำตาลอยู่ด้านหลัง ฝีมือการต่อสู้สูงพอสมควร ต่อมาได้รับคำสั่งจากเกมมาสเตอร์ให้มาจัดการกับกีซ ไม่ให้ชนะเกม และได้เป็นเดซาชินอีก
มาสค์ไรเดอร์เคย์โร.
มาสค์ไรเดอร์เลเตอร์.
ร่างแปลงของ ยากินุมะ ยูคิเอะ มีหน้ากากรูปทรงแพะสีขาว ภายหลังถูกจามาโตะรุมทำร้ายจน คอร์ ID ของเธอเสียหาย และบังคับออกจากเกมไป
มาสค์ไรเดอร์แกลร์.
ร่างแปลงของกิโรริ ในฐานะเกมมาสเตอร์ ใช้ วิชันไดรเวอร์ ร่วมกับ โปรวิเดนซ์การ์ด ในการแปลงร่าง ชุดเกราะสีม่วงสลับดำขลิบแดง ใช้ระบบแปลงร่างแตกต่างจากผู้เล่น DGP และยังมีความสามารถในการควบคุมไรเดอร์ผู้เล่นอื่น ๆ ได้ด้วย ฮิปโนเลย์ อุปกรณ์ซึ่งติดตั้งอยู่กลางเกราะหน้าอก ซึ่งจะส่งไปติดตั้งกับหมวกไรเดอร์ผู้เล่นเพื่อทำการแฮ็คและควบคุม
จามาโตะไรเดอร์.
พอนน์จามาโตะที่ใช้ เดไซร์ไดรเวอร์ กับ จามาโตะบัคเคิล แปลงร่างเป็นมาสค์ไรเดอร์ เกิดจากการพัฒนาอย่างผิดปกติ จนมีพลังแข็งแกร่งกว่าเดิม เกมมาสเตอร์ได้สังเกตเห็นความผิดปกตินี้ จึงได้ติดต่ออาร์คิเมเดล แต่ก็ไม่สำเร็จ เมื่อจามาโตะไรเดอร์ถูกกำจัดไป ก็จะมีพอนน์จามาโตะตนอื่น มาสวมเข็มขัดและแปลงร่างเป็น จามาโตะไรเดอร์ ต่อเรื่อย ๆ ตราบใดที่ไดรเวอร์ยังไม่ถูกทำลาย การกำจัดมันจึงต้องทำลายเข็มขัดของมันด้วย
จามาโตะ.
กลุ่มปิศาจลึกลับที่ว่ากันว่า ปรากฏตัวขึ้นเพื่อรุกรานโลก จามาโตะปรากฏบนโลกมานานระยะหนึ่งแล้ว แต่ดูเหมือนผู้คนส่วนใหญ่จะไม่ได้รับรู้ถึงการมีอยู่ของพวกมันเลย เนื่องด้วยองค์กร DGP จะทำการลบความจำหลังเกมจบทุกครั้ง พวกมันจะออกก่อกวนเมืองเหมือนถูกบงการ และบริเวณที่พวกมันปรากฏตัว จะเกิดสนามพลังประหลาดล้อมรอบจุดนั้น ๆ เรียกว่า จามาแอเรีย เหล่ามาสค์ไรเดอร์ผู้เล่นจะได้รับคะแนนเพิ่ม หากกำจัดจามาโตะได้สำเร็จ โดยจำนวนคะแนนจะขึ้นอยู่กับความยากง่ายในการต่อสู้ ในตอนที่ 11 เผยว่า พวกจามาโตะมีภาษาและตัวอักษรเป็นของตนเอง
หน้ากากอนามัยทางการแพทย์
ตำนานพระร่วง
การบันทึก.
มีอยู่ 2 เนื้อหาตำนาน คือ พระร่วงสวรรคโลกและพระร่วงชาวละโว้ ปรากฏเป็นตำนานปรัมปรา มุขปาถะ และนิทานชาวบ้าน เช่น พงศาวดารเหนือ พงศาวดารมอญพม่า ตำนานเมืองนครศรีธรรมราชมีการเอ่ยถึงพระร่วงซึ่งเป็นกษัตริย์สุโขทัยมาอัญเชิญพระพุทธสิหิงค์ขึ้นไปประดิษฐานที่เมืองสุโขทัย ยังปรากฏในจุลยุทธการวงศ์ฉบับความเรียงภาษาไทย ประชุมพงศาวดารภาคที่ 66 ประชุมพงศาวดารภาคที่ 1 คำให้การชาวกรุงเก่า ราชพงษาวดารกัมพูชา พงศาวดารเมืองเชียงใหม่ฉบับใบลานยาวเลขที่ 1/ณ พงศาวดารโยนกและชินกาลมาลีปกรณ์
พระบาทสมเด็จพระมงกุฎเกล้าเจ้าอยู่หัวทรงนำมาพระราชนิพนธ์เป็นบทละครเรื่องพระร่วงฉบับชาวละโว้ และละครร้องเรื่อง "อานุภาพพ่อขุนรามคำแหง" ของหลวงวิจิตรวาทการ (วิจิตร วิจิตรวาทการ)
เนื้อหาตำนาน.
ในพงศาวดารเหนือกล่าวว่าพระร่วงเป็นต้นวงศ์ของกษัตริย์สุโขทัยมีอยู่ 2 เรื่องด้วยกัน ได้แก่ พระร่วงสวรรคโลก กล่าวถึงพระร่วงที่เป็นโอรสของกษัตริย์องค์หนึ่ง ซึ่งครองเมืองแล้วออกไปบำเพ็ญพรตอยู่ในป่าชื่อพระอภัยราชาคามณี เหตุเกิดที่เมืองสวรรคโลก บริเวณแก่งหลวงซึ่งอยู่ในเขตอำเภอหน้าอุทยานประวัติศาสตร์ศรีสัชนาลัย
อีกเรื่องคือ พระร่วงชาวละโว้ผู้มีวาจาสิทธิ์ ซึ่งเป็นเป็นบุตรของนายคงเครา หัวหน้าชาวไทยที่ต้องส่งส่วยน้ำให้ขอม ครั้งต้องส่งส่วยน้ำโดยบรรจุในเครื่องดินเผาจากเมืองลพบุรีไปเมืองขอม แต่เครื่องดินเผานั้นหนัก พระร่วงจึงใช้วาจาสิทธิ์ขอให้ชะลอมสามารถใส่น้ำได้จึงทำให้การขนส่งน้ำมีน้ำหนักเบาและจัดส่งได้ทันเวลา พระเจ้าปทุมสุริยวงศ์กษัตริย์ขอมเกิดคิดอาฆาตพระร่วง ทำให้ต้องหนีไปบวชที่เมืองสุโขทัย กษัตริย์ขอมก็ส่งสายลับดำดินไปโผล่ที่ลานวัด พระร่วงจึงเอ่ยวาจาสิทธิ์ให้หยุดอยู่ตรงนั้นทำให้สายลับกลายเป็นหิน
การใช้คำว่าพระร่วงแทนพระนามของกษัตริย์สุโขทัยนั้น ปรากฏอยู่ในพงศาวดารเหนือในเหตุการณ์ที่กษัตริย์ 3 พระองค์ที่เป็นพระสหายร่วมสาบานชี้พื้นที่สำหรับสร้างนครพิงค์ ได้แก่ พญามังรายของล้านนา พญางำเมืองของรัฐพะเยา และพระร่วงของสุโขทัย ซึ่งหมายถึง พระยารามราช หรือพ่อขุนรามคำแหงมหาราช สมเด็จกรมพระยาดำรงราชานุภาพทรงมีสันนิษฐานว่า กษัตริย์ที่สืบเชื้อพระวงศ์ต่อจากพ่อขุนรามคำแหงจะแทนด้วยคำว่าพระร่วงทั้งหมด แม้แต่ในสมัยอยุธยาก็ยังคงออกนามเชื้อพระวงศ์ที่สืบสายมาจากกษัตริย์สุโขทัยว่า "วงศ์พระร่วง"
คติความเชื่อ.
คติความเชื่อในเรื่องพระร่วงที่ปรากฏในงานประติมากรรมประเภทพระพุทธรูปศิลปะสุโขทัย ได้แก่ "หลวงพ่อพระร่วง" วัดมหรรณพาราม พระร่วงโรจนฤทธิ์ พระพุทธรูปประทับยืนที่ประดิษฐานอยู่ ณ วิหารเหนือของพระปฐมเจดีย์ ประติมากรรมพระร่วง-พระลือที่ประดิษฐานอยู่ที่กุฏิพระร่วงภายในวัดพระศรีรัตนมหาธาตุราชวรวิหาร สถานที่อันเกี่ยวข้องกับตำนาน ได้แก่ รอยอัณฑะพระร่วง น้ำพุร้อนพระร่วง วัดตระพังทองหลาง
นอกจากนั้นยังมีการเรียกชื่อสถานที่โบราณต่าง ๆ เช่น โซกพระร่วงลองพระขรรค์ และถนนพระร่วง เป็นต้น มีสิ่งที่ออกพระนามพระร่วงด้วยหลายสิ่ง เช่น ข้าวตอกพระร่วง ปลาพระร่วง ทำนบพระร่วง ไตรภูมิพระร่วง สุภาษิตพระร่วง ปากพระร่วง (ผู้มีวาจาสิทธิ์ว่าอะไรเป็นอย่างนั้น) และเรือรบของไทยลำหนึ่งก็ชื่อ เรือหลวงพระร่วง
QANDA
Parliament House (India)
บีลีฟเวอร์ส
พระแม่คายตรี
คายตรี (Sanskrit: गायत्री, IAST:gāyatrī) คือเจ้าแม่ในศาสนาพราหมณ์ ฮินดูและเป็นบุคลาธิษฐานแห่งพระคาถาคายตรีของพระเวท อันเป็นมนตร์ที่ได้รับความนิยมมากที่สุดจากพระเวท นามคำไวพจน์ของเจ้าแม่อันเป็นที่นิยมอื่น ๆ คือ สาวิตรี และ เวทมารดร (มารดรแห่งพระเวท) พระนางมีความเกี่ยวข้องกับพระสาวิตฤ, พระสุริยเทพในพระเวท และตามในคัมภึร์ สกันทะปุราณะ, คายตรี เป็นคำไวพจน์นามหนึ่งของพระสุรัสวดี หรือ เป็นเทพีภริยาอีกองค์หนึ่งของท้าวมหาพรหมธาดา แต่ในลัทธิไศวะ, พระนางคือ พระเทพีมหาคายตรี อันเป็นเทพีภริยาศักติของพระอิศวร, ในภาคพระสทาศิวะอันมีห้าพักตร์สิบกรตามเทวประติมานวิทยาในบางท้องถิ่นพระนางคือเทพีภริยาศักติของพระวิษณุกรรม
ในบางปุราณะ, คายตรีเป็นคำไวพจน์นามหนึ่งของเจ้าแม่สรัสวดี, เทพีเอกภริยาของท้าวมหาพรหม ตามคัมภีร์มัตยะปุราณะ, พลังของวรกายด้านซ้ายของพระพรหม คือ สตรี, ซึ่งคือเจ้าแม่สรัสวดี, สาวิตรีและคายตรี ในคัมภีร์กูรมะปุราณะพระฤๅษีโคดมได้รับการประสิทธิ์ประสาทพรจากพระเทพีคายตรีและสามารถขจัดอุปสรรคที่ท่านเผชิญในชีวิตได้ และตามคัมภีร์สกันทะปุราณะ กล่าวว่าพระนางคายตรีเป็นสตรีอันได้เสกสมรสกับพระพรหม, ซึ่งเป็นอนุภริยารองจากพระสุรัสวดี
คัมภีร์ปุราณะไม่กี่เล่มกล่าวว่าเจ้าแม่คายตรีเป็นเทพีอีกองค์หนึ่งอันมิใช่องค์กับพระสุรัสวดีและเสกสมรสกับพระพรหม ตามคัมภีร์ปัทมะปุราณะ นางคยาตรีคือ สตรีสามัญชนอันเป็นมนุษย์ชนชาติอภิระ (Abhira tribe) อันได้ช่วยเหลือพระพรหมในพิธีกรรมยัญโหมกูณฑ์ ณ นครบุษปกรสมบูณ์สัมฤทธิผล
โดยเอกภรรยาองค์ของพระพรหมคือ สาวิตรีและ คายตรี คืออนุภรรยา เรื่องราวยังปรากฏต่อไปว่าเจ้าแม่สาวิตรีทรงพิโรธและไม่พอพระทัยในการเสกสมรสของพระพรหมกับนางคายตรี และกล่าวคำสาปแด่เทพบุรุษและเทพีทั้งมวลที่มีส่วนร่วมในพิธีครั้งนี้